Source: http://www.bihon.ro/csm-dandc-locul-i-la-turneul-de-la-arad/news-20080824-01554353
Timestamp: 2018-03-18 23:35:17+00:00

Document:
CSM D&C, locul I la turneul de la Arad - BIHON
CSM D&C, locul I la turneul de la Arad
24. august 2008 11:57
ARAD – După prestaţii mai puţin reuşite în turneul de la Suceava şi în meciul cu Dózsa Debrecen, CSM D&C s-a impus în turneul de la Arad, unde a obţinut trei victorii.
După cum urmează: 33-27 (19-15) cu USC Weinwirtler Viena, goluri marcate de Surducan 5, Simeria 4, Jeler 4, Sas 4, Liberţ 4, Mateaş 4, Preda 3, Taşcă 2, Nedelcu 2, Oşvat 1; 30-28 (16-13) cu HC Arad, goluri Surducan 8, Preda 6, Câmpan 5, Nedelcu 5, Sas 3, Simeria 1, Jeler 1, Taşcă 1; 27-26 (12-12) cu CSM Satu Mare, goluri Surducan 8, Preda 5, Jeler 4, Liberţ 3, Nedelcu 3, Taşcă 2, Sas 2. Clasamentul final al turneului a fost: 1. CSM D&C; 2. CSM Satu Mare; 3. HC Arad; 4. USC Weinwirtler.
Antrenorul Adrian Rus s-a declarat mulţumit de prestaţiile echipei: „Am întâlnit, este drept, echipe de divizii secunde, dar jucătorii s-au mişcat destul de bine. Weinwirtler este antrenată de românul Doru Simion şi trage la promovarea în prima divizie a Austriei. Surpriza turneului a fost formaţia CSM Satu Mare, care s-a întărit considerabil, având lot mai mulţi jucători proveniţi din Liga Naţională, cum sunt Birtalan jr. sau Şavloschi, plus nu mai puţin de opt handbalişti din Ungaria. Satu Mare a fost de altfel cel mai tare adversar de la acest turneu. La rândul său, HC Arad, echipă pregătită de Sabin Dacău, a jucat cu noi cu multă ambiţie. Am rulat toţi jucătorii din lot, inclusiv Alexandru, Câtu şi Albu, care au evoluat însă puţin, fiind incomplet refăcuţi”, a afirmat Adrian Rus. La finele săptămânii, CSM D&C va participa la un alt turneu de pregătire, la Satu Mare.

References: CSM 
 CSM 
 CSM 
 CSM 
 CSM 
 CSM 
 CSM